قازاقیستانین باشکندی آستانادا، اولوسلاراآراسی تورک آکاد‌میسی طرفین‌دن، "آلاش عسگری، تاریخ تعلیمی" قونولو ۲.جی تورک دونیاسی شخصیتلر میراثی سمیناری دوزنلندی.
اولوسلاراآراسی تورک آکاد‌میسی باشقانی دارخان قیدیرالی‌نین باشقانلیغیندا و "آلاش اوردا"نین ۱۰۰.جو ایلی موناسیبتیله میلی آکادمیک کیتابخانادا دوزنلن سمیناردا، آذربایجان ائلچیسی رشاد ممدوو، ژاپن ائلچیسی ایچیرو کاواباتا و قازاقیستان میلت وکیلینین یانی سیرا چوخ ساییدا دعوت‌لی قاتیلدی.
سمینارین آچیلیش چیخیشینی ائد‌ن قیدیرالی، تدبیری اؤتن ایل باشلاتدیقلارینی قید ائد‌رک،
"ایلک سمیناریمیز تاتار آیدینی عبدالرشید ابراهیم و ژاپنداکی مسلمانلار قونوسوندا ایدی. ایکینجی سمیناریمیزی آلاشا آدادیق" دئدی.
سئمیناردا آلاش اوردا حکومتینین میلی اوردوسونون (۱۹۱۷-۱۹۲۰) تاریخی دارتیشیلدی، تاریخ‌چی بریک عبدوگالیولی‌نین آلاش اوردانین حربی قورولوشو آدلی کیتابینین تانیتیمی ائدیلدی.
قیدیرالی، سمینار چرچیوه‌سینده خالقلار آراسین‌دا تحصیل و بیلیم ساحه‌لرین‌ده امکداشلیغین گوجلنمه‌سینه وئردیگی قاتقیلارا گؤره ائلچی کاواباتا شرف بلگه‌سی، تورک تاریخی آراشدیرمالارینا وئردیگی قاتقی‌لارین‌دان دولایی عبدوگالیولی‌یا تشکر بلگه‌سی وئردی.
